Source: http://csmonesti.ro/category/noutati-evenimente/page/11/
Timestamp: 2018-07-17 22:48:30+00:00

Document:
Noutati & Evenimente | CSM Onesti | Page 11
24-26 OCTOMBRIE 2013 – CAMPIONATUL NATIONAL INDIVIDUAL AL JUNIOARELOR III, II SI I
on: octombrie 24, 2013
NADIA COMANECI A DEVENIT PRESEDINTE DE ONOARE LA CSM ONESTI
on: octombrie 14, 2013
Fosta mare gimnastă Nadia Comăneci a devenit, joi după-amiază, preşedinte de onoare al Clubului Sportiv Municipal Oneşti, ea primind titlul onorific în cadrul Galei aniversare a clubului, organizată cu prilejul împlinirii a 40 de ani de la înfiinţarea acestuia.
Distincţia şi placheta aniversară i-au fost înmânate fostei sportive de directorul CMS Oneşti, Ingrid Istrate.
‘E sărbătoarea sportului românesc, a gloriilor noastre. Revăd foarte mulţi prieteni, gimnaste pe care nu le-am văzut de ceva timp. Apreciez ce a făcut sportul aici în Oneşti şi în judeţul Bacău’, a declarat Comăneci.
Fosta sportivă este originară din Oneşti şi şi-a început cariera sportivă la Clupul Sportiv Municipal din localitate.
La Gala aniversară a CSM Oneşti au participat, alături de Nadia Comăneci, fostul mare tenisman Ilie Năstase, fostele atlete Gabriela Szabo şi Doina Melinte, fostele gimnaste Andreea Răducan şi Simona Amânar, dar şi ministrul Tineretului şi Sportului, Nicolae Bănicioiu. AGERPRES/- FOTO PE FLUX (A- autor: Cristian Lupaşcu; editor: Mircea Lazaroniu)
http://www.agerpres.ro/media/index.php/sport/item/239482-Nadia-Comaneci-a-devenit-presedinte-de-onoare-la-CSM-Onesti.html
08-12 OCTOMBRIE 2013 – CAMPIONATUL NATIONAL DE HALTERE U23
on: octombrie 08, 2013
SECTIA DE LUPTE A CSM ONESTI, DUPA 20 DE ANI PE PODIUM LA UN CAMPIONAT MONDIAL
on: septembrie 02, 2013
Conferința de presă organizată de conducerea Clubului Sportiv Municipal Onești a vut ca scop evidențierea unui rezultat extraordinar pentru secția de Lupte. Cristina Zoltan a devenit vicecampioană mondială de cadeți la categoria 38 de kg. Directorul CSM Onești, Ingrid Istrate, a precizat că secția de Lupte are cea mai veche tradiție la Onești, a fost inființată în 1973 odată cu începuturile clubului, iar primul rezultat marcant a fost obținut de Vasile Pușcașu în 1977 – locul 3 la Campionatul Mondial. Însă în ultimii 20 de ani niciun sportiv nu a mai urcat pe un podium internațional.
În 2013, Cristina Zoltan a reconfirmat valoarea acestei secții prin ocuparea locului 5 la Campionatele Europene de cadeți din Muntenegru, care a motivat-o și a determinat-o să depună tot efortul pentru titlul de vicecampioană mondială: „Mă bucur că am putut să aduc atâta bucurie și aș vrea ca acest rezultat de vicecampioană să se schimbe în aur anul următor“.
Antrenorul Sorin Iordache a mărturisit că „a fost un rezultat chiar neașteptat, dar ne arată că suntem pe calea cea bună, mai ales că va putea participa și anul următor la Campionatul Mondial de cadeți, deoarece îi permite categoria de vârstă. Luasem în calcul această participare doar pentru a se pregăti psihic în vederea abordării anului următor, abia atunci îmi stabileam obiective pentru ea. Mulțumesc conducerii clubului deoarece mi-a acordat credit și colegei mele Mirela Burnichi, singura antrenoare de lupte din România. Am reușit să facem o echipă foarte bună“.
„Cele mai recente rezultate ne dau curaj să abordăm ciclul olimpic de la Rio de Janeiro cu mult entuziasm și încredere” – a concluzionat Dorin Arădăvoaicei, consilierul pe probleme de strategie de la CSM Oneşti.
http://www.ziaruldebacau.ro/2013/09/02/sectia-de-lupte-a-csm-onesti-dupa-20-de-ani-pe-podium-la-un-campionat-mondial.html
ATLETISM, CAMPIONATELE NATIONALE DE SENIORI ȘI TINERET AI NOSTRI AU CUCERIT 15 TITLURI!
CSM Onești, Știința Bacău, SCM Bacău și CSM Bacău 2010 au cucerit împreună nu mai puțin de 15 medalii de aur la Campionatele Naționale de la București. Recordmanul este Alexandru Nicolae Soare (Știința), cu 4 titluri (cumulat, la Seniori și Tineret), urmat de Mirela Lavric (Onești), cu 2 medalii de aur și 2 de argint. Trei titluri a cucerit Alexandru Terpezan (CSM Onești (dintre care două la Tineret), și câte două Ioan Zăizan (foto, Știința, ambele la seniori!) și Lavinia Scurtu (CSM Bacău 2010).
Rezultatele sportivilor băcăuani la CN Seniori și Tineret
* 10000 m / 1. Nicolae Alexandru Soare (Știința Bacău) 29:41,25 (loc 1 și la Tineret) 7. (3 la Tineret) Ilie Corneschi (Știința Bacău) 31:42,47;
* Prăjină: 1. (1 Tineret) Lavinia Scurtu (CSM Bacău 2010) 3,50 m;
* Ciocan: 1. Bianca Perie (SCM Bacău) 71,57 m;
* 1500 m: 1. Ioan Zăizan (Știința Bacău) 3:45,75;
* Triplusalt: 4. (1 Tineret) Elena Panțuroiu (CSM Onești) 13,11 m;
* 100 m: 3. (1. Tineret) Alexandru Terpezan (CSM Onești) 10,70;
* 10000 m: 6. (3 Tineret) Cristina Negru (CSM Onești) 35:39,04;
* Suliță: 2. Alexandru Crăescu (CSM Bacău 2010) 68,11 m;
* 400 m: 2. (2. Tineret) Mirela Lavric (CSM Onești) 52.29.
* 5000 m: 1. (1 Tineret) Nicolae Alexandru Soare (Știința Bacau) 14:20,40;
* 800 m: 1. (1 Tineret) Mirela Lavric (CSM Onești) 2:02,89;
* 800 m: 1. Ioan Zăizan (Știința Bacău) 1:48,71;
* Greutate: 3 (2 Tineret): Alexandra Iancu (CSM Onești) 14,41 m;
* 200 m: 1. (1 Tineret): Alexandru Terpezan (CSM Onești) 21,37.
(Peter KELMANN)
http://www.ziaruldebacau.ro/2013/08/27/atletism-campionatele-nationale-de-seniori-si-tineret-ai-nostri-au-cucerit-15-titluri.html
LUPTE LIBERE, CAMPIONATELE MONDIALE DE CADETI – ONESTEANCA CRISTINA ZOLTAN A CUCERIT MEDALIA DE ARGINT
Bucurie mare a fost la CSM Onești după ce mezina lotului României, Cristina Zoltan, a cucerit medalia mondială de argint la cat. 38 kg.
Ea a învins-o la debut pe Ulkar Babayeva (Azerbaidjan), cu 7-0, toate punctele fiind obținute în prima repriză, astfel că de-a doua nici n-a mai fost nevoie. În semifinale, oneșteanca a câștigat cu 9-2 (5-2, 4-0) pe norvegianca Ramona Eriksen. N-a fost să fie medalie de aur și titlu mondial, deoarece Cristina a fost învinsă net în finala cu ucraineanca Oksana Livach, scor 9-2 în doar o repriză intensă.
“Bucuria și surpriza sunt foarte mari și mă bucur pentru acest copil bun. De asemenea, mă bucur că i-am dat credit antrenorului Sorin Iordache. Sunt convins că va deveni unul dintre antrenorii de lupte cu palmares foarte frumos. Noi am fost foarte mulțumiți când am câștigat medalii la naționale. Și atunci a fost o surpriză plăcută, chiar și știind că sportivii noștri s-au pregătit cu multă conștiinciozitate. Luasem însă în calcul că noi n-avem decât doi antrenori de lupte la club, pe care apasă toată activitatea de la toate grupele de vârstă și le este greu să se împartă și să facă și treabă foarte bună. Greu, dar au reușit și îi felicit”, ne-a declarat Dorin Arădăvoaicei, consilier în cadrul CSM Onești.
Pentru județul Bacău, această medalie a fost singura de la Mondialele de la Zrenjanin, cei trei luptători de greco-romane de la SCM Bacău – Alexandru Solomon, Claudiu Pal și Răzvan Bitere -, fiind eliminați în primul tur.
http://www.ziaruldebacau.ro/2013/08/25/lupte-libere-campionatele-mondiale-de-cadeti-onesteanca-cristina-zoltan-a-cucerit-medalia-de-argint.html
ATLETISM, CAMPIONATELE BALCANICE (JUNIORI 2) – ONESTENI PENTRU ROMANIA
Doi atleți legitimați la CSM Onești au cucerit medalii de aur pentru România la Campionatele Balcanice de la Edirne (Turcia), contribuind la locul 1 pe care țara noastră l-a ocupat atât la feminin, cât și la masculin.
Maria Ifteni s-a impus la 3000 m, cu timpul de 9:52,13, iar Gabriel Bitan a câștigat proba de lungime, cu 7,22 m. Bitan, împreună cu Andrei Melnicescu (CSM Onești) au făcut parte și din ștafeta de 4×100 m medaliată cu aur.
Puncte prețioase pentru România au fost obținute și de alți oneșteni: Iuliana Leonte – argint la 1500 m; Adelina Sandu – argint la 100 m garduri; Diana Bogoș – bronz la 800 m; Andrei Melnicescu – bronz la 100 m.
Reamintim, Ifteni și Bitan s-au impus la mari competiții de luna trecută, respectiv Europenele de Juniori 2 (Rieti) și Festivalul Olimpic al Tineretului European (Utrecht). (P.K.)
http://www.ziaruldebacau.ro/2013/08/07/atletism-campionatele-balcanice-juniori-2-onesteni-pentru-romania.html
Turneul International „Micii Campioni” – Editia a III-a, Onesti 8-10 Iunie 2018 iunie 5, 2018
Rezultate si imagini CUPA “NADIA COMĂNECI” Editia a V-a Onești, 26 – 28 aprilie 2018 mai 1, 2018
CUPA “NADIA COMĂNECI” Editia a V-a Onești, 26 – 28 aprilie 2018 aprilie 20, 2018

References: CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM